C 281/8
SK
Úradný vestník Európskej únie
22.7.2022
Predbežné oznámenie o koncentrácii (Vec M.10718 - KINGSPAN / ONDURA) Vec, ktorá môže byť posúdená v rámci zjednodušeného postupu (Text s významom pre EHP)
(2022/C 281/06) 1.
Komisii bolo 14. júla 2022 podľa článku 4 nariadenia Rady (ES) č. 139/2004 (1) doručené oznámenie o zamýšľanej koncentrácii.
Toto oznámenie sa týka týchto podnikov: — Kingspan Group Limited („Kingspan“, Spojené kráľovstvo), pod kontrolou podniku Kingspan Group Plc (Spojené kráľovstvo), — Ondura SAS („Ondura“, Francúzsko), pod nepriamou kontrolou podniku Naxicap Partners.
Podnik Kingspan získa v zmysle článku 3 ods.
1 písm.
b) nariadenia o fúziách výlučnú kontrolu nad celým podnikom Ondura.
Koncentrácia sa uskutočňuje prostredníctvom kúpy akcií.
2.
Predmet činnosti dotknutých podnikov:
— Kingspan sa celosvetovo venuje výrobe sendvičových panelov, izolácie, osvetľovacích systémov a vzduchotechniky, produktov v oblasti vody a energetiky, dát a podlahových technológií, — Ondura celosvetovo vyrába a dodáva ľahké strešné krytiny a zatesnenie pre šikmé i rovné strechy, priehľadné a priesvitné plastové panely, armatúry a doplnkové výrobky. 3.
Na základe predbežného posúdenia sa Komisia domnieva, že oznámená transakcia by mohla patriť do rozsahu pôsobnosti nariadenia o fúziách.
Tým však nie je dotknuté konečné rozhodnutie v tejto veci.
V súlade s oznámením Komisie o zjednodušenom postupe pri riešení niektorých koncentrácií podľa nariadenia Rady (ES) č. 139/2004 (2) treba uviesť, že túto vec je možné posudzovať v súlade s postupom stanoveným v uvedenom oznámení.
4.
Komisia vyzýva zainteresované tretie strany, aby jej predložili prípadné pripomienky k zamýšľanej koncentrácii.
Pripomienky musia byť Komisii doručené najneskôr 10 dní odo dňa uverejnenia tohto oznámenia.
Vždy je nutné uviesť túto referenčnú značku: M.10718 - KINGSPAN / ONDURA Pripomienky možno Komisii zaslať e-mailom, faxom alebo poštou.
Použite tieto kontaktné údaje: E-mail: COMP-MERGER-REGISTRY@ec.europa.eu Fax +32 22964301 Poštová adresa: European Commission Directorate-General for Competition Merger Registry 1049 Bruxelles/Brussel BELGIQUE/BELGIË
(1) Ú. v.
EÚ L 24, 29.1.2004, s. 1 („nariadenie o fúziách“).
(2) Ú. v.
EÚ C 366, 14.12.2013, s.
5.